
VERORDENING OP TORINGS VIR SELLULêRE 
KOMMUNIKASIE, 2012 

Verordenlng No.16, 2012 


VEROROENING 


Om voorslening te maak vir beheer oor die oprigting van torings vir sellulêre 
kommunikasie in die //Khara Hais munisipaiiteit; en vir aangeleenthede wat 
daarmee in verband staan. 


DAAR WORD BEPAAL deur die //Khara Hais munisipaliteit, soos volg:- 

Woordomskrywing 

1 . In hierdie Verordening, tensy uit die samehang anders blyk, beteken - 

“toríng” 'n toestel of struktuur wat gebruik word of ontwerp is om sellulêre 
kommunikasie te bewerkstellig; 

“Munisipale Bestuurder” die persoon aangestel ingevolge artikel 82 van 
Wet 117 van 1998; en 

“Munisipalíteit" die //Khara Hais munisipaliteit. 


Toestemming vlr oprigting van toring 

2. (1) Niemand rig enige standard toring vir sellulêre kommunikasie op of 

laat dit oprig of laat toe dat dit opgerig word- 

(a) sonder vooraf skriftelike toestemming van die munisipaliteit en 
behoudens die voorwaardes vervat in sodanige kennisgewing, 
insluitende enige ander vereistes gestel rakende grootte van 
die toring, plek van oprigting en die tipe struktuur; 

(b) tensy toestemming voorafgegaan was deur ‘n publieke 
deelnemings proses rakende die beoogte oprigting van die 
toring. 

(2) Aansoek om toestemming moet aan die Munisipale Bestruurder gerig 
word op die vorm deur die Munisipaliteit vir daardie doel voorsien en 
gaan vergesel van die gelde deur die Munislpaiiteit bepaal. 

(3) lemand wat nie aan die bepalings van subartikel (1) voldoen nie, moet 
binne 12 maande na inwerkingtreding van hierdie Verordening aan 
genoemde bepalings voldoen. 


Strafbepaling 

3. (1) lemand wat ‘n bepaling van artikel 2(1) of ‘n vereiste of voorwaarde 

daarkragtens oortree of versuim om daaraan te voldoen, is aan ‘n 
misdryf skuldig en is by skuldig bevinding strafbaar met ‘n boete of 
met gevangenisstraf van hoogstens een jaar, of met beide ‘n boete en 
met daardie gevangenisstraf. 

Kort titel 

4. Hierdie Verordening heet die Verordening op Torings vir Sellulêre 
kommunikasie, 2012. 




